ŠKOLSKI TIM ZA KVALITETU

šk. god. 2023./2024.

VIZIJA NAŠE ŠKOLE: uspješna i prepoznatljiva škola koja sigurno i poticajno provodi sve svoje donesene postulate; odgojna ustanova koja, uz roditelje, aktivno pomaže u podizanju odgovornih, socijalno i emocionalno osjetljivih mladih ljudi; obrazovna ustanova koja redovnim i dodatnim bogatim školskim programom podiže uspješne i obrazovane mlade ljude.

MISIJA NAŠE ŠKOLE: primjenjivati raznolike i suvremene metode, sredstva, alate i oblike poučavanja i učenja u obrazovanju mladih; razvijati najviše ljudske vrijednosti – vrijednosti empatije, tolerancije, poštivanja različitosti – i druge humane vrijednosti u odgoju mladih.

Školski tim za kvalitetu čine suradnici čiji je osnovni cilj osigurati što kvalitetnije uvjete rada, kako nastavnog procesa, tako i cjelokupnog školskog ozračja. Osnovna je zadaća tima za kvalitetu usustaviti proces samovrednovanja. Samovrednovanje škole proces je kontinuiranog praćenja, analiziranja i procjenjivanja uspješnosti rada škole. Proces samovrednovanja razlikuje se od škole do škole, stoga tim za kvalitetu sam proces prilagođava potrebama i specifičnostima škole.

Školski tim za kvalitetu čine svi zainteresirani sudionici u školi (najmanje 6 osoba).

Rad školskog tima za kvalitetu prema hrvatskom modelu samovrednovanja škola temelji se na odgovorima na tri ključna pitanja:

**1. Koliko je dobra naša škola?**

Koliko smo zadovoljni radom škole u odnosu na postavljene ciljeve te koliko nam je potrebno i korisno samovrednovanje.

**2. Kako to znamo?**

Opisujemo korištenje objektivnih mjerila u provjeri stanja.

**3. Što učiniti da budemo bolji?**

Objašnjavamo pripremu i sadržaj izvještaja te plana razvoja u svrhu unapređenja kvalitete.

Samovrednovanje škole temelj je za planiranje promjena i izrade školskog razvojnog plana. Školskim razvojnim planom određena su prioritetna područja s jasno definiranim ciljevima, aktivnostima, metodama rada, nositeljima aktivnosti, vremenikom te mjerljivim pokazateljima ostvarivanja ciljeva.

Tim za kvalitetu u OŠ „Antun i Stjepan Radić“ Gunja čine:

Marijana Lucić, ravnateljica, voditeljica tima

Ružica Taragdžić, učiteljica razredne nastave, zamjenica

Marin Adžaga, pedagog

Anita Tufekčić, školska knjižničarka

Ivana Lučić Teodorović, učiteljica engleskoga i njemačkog jezika

Jelena Sremac Glibušić, vjeroučiteljica

Ivana Marić, učiteljica informatike

Tamara Gutić Filipović, učiteljica hrvatskoga jezika

Maša Budimski Voloder, učiteljica informatike

Josipa Markoljević, učiteljica fizike i matematike

Mirjana Franić-Mehičić, učiteljica razredne nastave

S obzirom na potrebe unapređenja kvalitete rada u školi zaduženja smo podijelili u nekoliko podtimova.

**1.** Tim za projekte (Anita Tufekčić, školska knjižničarka)

**2**. Tim za kuhinju (Ivana Lučić Teodorović, učiteljica engleskoga i njemačkog jezika)

**3.** Tim za informatiku (STEM) (Ivana Marić, učiteljica informatike)

**4.** Tim za međuljudske odnose (Maša Budimski Voloder, Marin Adžaga, Mirjana - Franić Mehičić)

**5.** Tim za kulturnu djelatnost (Tamara Gutić Filipović, Jelena Sremac Glibušić)

**6.** Tim za pripremljenost škole na krizne situacije i njihove posljedice (Josipa Markoljević)

Svi članovi tima aktivno sudjeluju u poboljšanju kvalitete rada škole.